Staffordshire
<s>Staffordshire, skraćeno Staffs (čita se Stafordšir) je historijski, ceremonijalni i 
nemetropolitanski county u sredini Engleske.</s>

<s>Geografija 
Staffordshire leži u regiji Zapadni Midlands, ima površinu od 2713 km², na kojoj živi 1,097.497 stanovnika.</s><s>Staffordshire sa sjeverozapada graniči sa countyem Cheshire, a sa istoka sa countijima Derbyshire i Leicestershire, sa jugozapada sa Countyem Warwickshire, sa juga sa Countyem West Midlands i Countyem Worcestershire i sa zapada sa Countyem Shropshire.</s><s>Tradicionalni administrativni centar je grad Stafford.</s>

<s>Staffordshire je administrativno podjeljen na devet distrikta: Tamworth, Lichfield, Cannock Chase, South Staffordshire, Stafford, Newcastle-under-Lyme, Staffordshire Moorlands, East Staffordshire i Stoke-on-Trent.</s>

<s>Staffordshire leži u gornjem toku rijeke Trent, treće najduže engleske rijeke koja izvire kod Biddulph Moora, nedaleko odgranice sa Cheshirom, a zatim teče na jugoistok preko Staffordshira dok ne skrene na sjeveroistok gdje u dužini od nekoliko kilometara formira granicu sa Derbyshirom.</s><s>Počevši od sjevera prema jugu Staffordshire se može podijeliti na pet fizičkih regija.</s><s>Sjeverni močvarni dio, građen od pješčenjaka i vapnenca, formira južni kraj masiva Pennines, kralježnice sjeverne Engleske.</s><s>Odmah južno od njega leže polja ugljena (Staffordshire coalfields ili Potteries), građena od pješčenjaka, gline i škriljca, mjestimice prošarana  ugljenom.</s><s>Centralni poljoprivredni pojas, uključujući i grad Stafforda, građen je od pješčenjaka i lapora.</s><s>Jugoistočno od pojasa leži vriština Cannock Chase.</s><s>Taj kraj nekoć poznat kao kraljevska šuma, uzdiže se do visine od 180 do 200 metara.</s><s>Jedan krak Staffordshira proteže se južno od Cannock Chasa sve do Countya West Midlands na zapadu, sve do izvora rijeke Stour, pritoke rijeke Severn.</s><s>Taj kraj je kombinacija plodnih oranica i prigradskih naselja.</s>

<s>Historija 
Staffordshire je bio naseljen još od neolita i brončanog doba, naročito na sjeveroistoku, u kom ima dosta neolitskih tumulusa.</s><s>Iz željeznog doba ima dosta gradina, kao što je Castle Ring kod Cannock Chasa i Bury Ring pored Stafforda.</s><s>Rimljani su izgradili puteve kroz šume koje su tad prekrivale taj kraj, uključujući Watling Street i Icknield Street, koji su se ukrštali pored Lichfielda.</s><s>Rimska naselja nikla su pored tih puteva, kao što je Letocetum (pored Walla) i Pennocrucium (pored Penkridga).</s>

<s>Između 7.a i 9. vijeka taj kraj bio je centar anglosaksonskog Kraljevstva Mercija, sa Tamworthom kao političkim i Lichfieldom kao vjerskim centrom.</s><s>Krajem 9. vijeka Vikinzi iz Danske opustošili su taj kraj, a tokom 10. i veći dio 11. vijeka  Staffordshire je bio poprište brojnih bitaka, uključujući i bune protiv Williama I. Osvajača.</s><s>Tako da je imovinski popis Domesday Book iz 1086. zabilježio taj kraj kao pust i siromašan.</s><s>Za vrijeme reformacije Staffordshire je bio bastion simpatizera katoličanstva.</s>

<s>Kasnija historija Staffordshira vezana je uglavnom uz rast njegove industrije.</s><s>Ugljen i željezna ruda iskapa se u gornjem toku rijeke Trent, kod Cannock Chasa još od početka 13. vijeka, ali su to bile beznačajne količine sve do kraja 18. vijeka  Keramička industrija koja ima dugu tradiciju u sjevernom Staffordshiru, postala je poznata tokom 18. vijeka, zahvaljujući naporima Josiaha Wedgwooda.</s><s>Slično se dogodilo u 19. vijeku i s pivarstvom iz Burton upon Trenta.</s><s>Rast mreže kanala i željezničkih pruga pospješio je razvoj industrije.</s><s>Do sredine 19. vijeka kraj - Black Country pored Birminghama u današnjem metropolitanskom countiju West Midlands, postao je glavna industrijska zona, s brojnim rudnicima ugljena i čeličanama, ali se krajem 20. vijeka rudarstvo urušilo.</s>

<s>Ipak je i danas veći dio Staffordshira ruralan kraj u kom se stanovnici bave poljoprivredom, naročito je važna proizvodnja mlijeka.</s><s>Ratarstvo je uglavnom ograničeno na uzgoj krmiva, osim na krajnjem jugu oko Tamwortha i Lichfielda, gdje je prevladava povrtlarstvo.</s><s>Komisija za šumarstvo zasadila je četinare po velikim područjima Cannock Chasa, Penninesa i Peak Districta, pa su te šume postale zone rekreacije za ljude iz gradova Zapadnog Midlandsa.</s>

<s>Najsnažniji  industrijski centar i najveći grad Staffordshira je Stoke-on-Trent poznat po metalurgiji, ali i po keramici i staklu.</s><s>Većina gradova Staffordshira ima nešto industrije, Stafford proizvodi građevinske konstrukcije i obuću, Leek svilu i celulozu, a Burton upon Trent pivo.</s>

<s>Izvori</s>

<s>Vanjske veze</s>

<s>Staffordshire County Council</s>

<s>Grofovije u Engleskoj
Zapadni Midlands (regija)</s>

